Къизаллийца бунт охьатаӀийна Юстиниана шен заманан угаре дика архитектораш балабой юха ютту коьрта шахьар. Йеш ю керла гӀишлош, килсанаш, гӀаланаш, керлачу гӀалин юккъера урамаш кечдо колоннадашца. Ша-кепара меттиг дӀалоцу Сийлахь-йоккха Софиян килса яро, цунах хилира уггар йоккха килса керстачеран дуьненахь, иштта латта а лаьттира эзар шарахь — Румехь Сийлахь Петран Килс яллалц.